分类：文化/艺术-民俗传统
问题：请问有哪些写中秋节的诗?有气魄一点的． 
请问有哪些写中秋节的?有气魄一点的．
回答：【标题】：中秋【年代】：唐【作者】：刘得仁【体载】：五律【内容】：--------------------尘里兼尘外，咸期此夕明。一年惟一度，长恐有云生。露洗微埃尽，光濡是物清。朗吟看正好，惆怅又西倾。【标题】：中秋【年代】：唐【作者】：司空图【体载】：五绝【内容】：--------------------闲吟秋景外，万事觉悠悠。此夜若无月，一年虚过秋。【标题】：中秋【年代】：唐【作者】：郑谷【体载】：五律【内容】：--------------------清香闻晓莲，水国雨余天。天气正得所，客心刚悄然。乱兵何日息，故老几人全。此际难消遣，从来未学禅。【标题】：中秋【年代】：北宋【作者】：黄庭坚【内容】：--------------------灏气才中兔魄圆，众躔韬彩独娟娟。魏宫乌绕空枝上，汉苑桐凋露井前。金液万重涵渤海，玉沙千里对江边。遥知此夕多情思，三级萧台枕碧涟。【标题】：中秋【年代】：南宋【作者】：文天祥【内容】：--------------------不教收骨瘴江边，驱向胡沙着去鞭。旧夺宫袍空独步，新食宫饭饱孤眠。客程恰与秋天半，人影何如月倍圆。犹是江南佳丽地，徘徊把酒看。【标题】：中秋（此下一本有十五夜三字）陪熙用学士（【年代】：唐【作者】：吴融【内容】：--------------------月圆年十二，秋半每多阴。此夕无纤霭，同君宿禁林。未高知海阔，当午见宫深。衣似繁霜透，身疑积水沈。遭逢陪侍辇，归去忆抽簪。太液池南岸，相期到晓吟。【标题】：中秋不见月【年代】：唐【作者】：罗隐【体载】：七绝【内容】：--------------------风帘淅淅漏灯痕，一半秋光此夕分。天为素娥孀怨苦，并教西北起浮云。【标题】：中秋待月【年代】：唐【作者】：陆龟蒙【体载】：七律【内容】：--------------------转缺霜轮上转迟，好风偏似送佳期。帘斜树隔情无限，烛暗香残坐不辞。最爱笙调闻北里，渐看星澹失南箕。何人为校清凉力，未似初圆欲午时。【标题】：中秋对月【年代】：唐【作者】：曹松【体载】：七绝【内容】：--------------------无云世界秋三五，共看蟾盘上海涯。直到天头天尽处，不曾私照一人家。【标题】：中秋对月【年代】：唐【作者】：李频【体载】：五律【内容】：--------------------秋分一夜停，阴魄最晶荧。好是生沧海，徐看历杳冥。层空疑洗色，万怪想潜形。他夕无相类，晨鸡不可听。【标题】：中秋对月有怀【年代】：清【作者】：曹雪芹【内容】：--------------------未卜三生愿，频添一段愁。闷来时敛额，行去几回头。自顾风前影，谁堪月下俦？蟾光如有意，先上玉人楼。【标题】：中秋广江驿示韦益【年代】：唐【作者】：李群玉【内容】：--------------------莫惜三更坐，难消万里情。同看一片月，俱在广州城。泪逐金波满，魂随夜鹊惊。支颐乡思断，无语到鸡鸣。【标题】：中秋寄杨学士（一作中秋永夕奉寄杨学士兄弟【年代】：唐【作者】：韩??【内容】：--------------------鳞差甲子渐衰迟，依旧年年困乱离。八月夜长乡思切，鬓边添得几茎丝。标题】：中秋禁直【年代】：唐【作者】：韩??【体载】：七律【内容】：--------------------星斗疏明禁漏残，紫泥封后独凭阑。露和玉屑金盘冷，月射珠光贝阙寒。天衬楼台笼苑外，风吹歌管下云端。长卿只为长门赋，未识君臣际会难。【标题】：中秋旅怀【年代】：唐【作者】：尚能【体载】：五律【内容】：--------------------所畜惟骚雅，兼之得固穷。望乡连北斗，听雨带西风。稼穑村坊远，烟波路径通。冥搜清绝句，恰似有神功。【标题】：中秋十五夜寄人【年代】：唐【作者】：齐己【体载】：七律【内容】：--------------------高河瑟瑟转金盘，喷露吹光逆凭栏。四海鱼龙精魄冷，五山鸾鹤骨毛寒。今宵尽向圆时望，后夜谁当缺处看。何事清光与蟾兔，却教才小少留难。【标题】：中秋十五夜月【年代】：唐【作者】：贯休【体载】：七律【内容】：--------------------?e雪喷霜满碧虚，王孙公子玩相呼。从来天匠为轮足，自是人心此夜余。静入万家危露滴，清埋众象叫鸿孤。坐来惟觉情无极，何况三湘与五湖。标题】：中秋维舟君山看月二首【年代】：唐【作者】：李群玉【内容】：--------------------汗漫铺澄碧，朦胧吐玉盘。雨师清滓秽，川后扫波澜。气射繁星灭，光笼八表寒。来从云涨迥，路上碧霄宽。熠耀游何处，蟾蜍食渐残。棹翻银浪急，林映白虹攒。练彩连河晓，冰晖压树干。夜深高不动，天下仰头看。【标题】：中秋夜洞庭圆月【年代】：唐【作者】：姚合【体载】：五排【内容】：--------------------素月闲秋景，骚人泛洞庭。沧波正澄霁，凉叶未飘零。练彩凝葭菼，霜容静杳冥。晓栖河畔鹤，宵映渚边萤。圆彩含珠魄，微飚发桂馨。谁怜采蘋客，此夜宿孤汀。【标题】：中秋夜南楼寄友人【年代】：唐【作者】：李群玉【内容】：--------------------海月出银浪，湖光射高楼。朗吟无渌酒，贱价买清秋。气冷鱼龙寂，轮高星汉幽。他乡此夜客，对景饯多愁。【标题】：中秋夜听歌联句【年代】：唐【作者】：武元衡【体载】：联句【内容】：--------------------此夕来奔月，何时去上天。--崔备云鬟方自照，玉腕更呈鲜。--裴度燕婉人间意，飘飖物外缘。--柳公绰诗裁明月扇，歌索想夫怜。--武元衡暗染荀香久，长随楚梦偏。--卢放会当来彩凤。仿佛逐神仙。--卢士玫【标题】：中秋夜玩月【年代】：唐【作者】：唐彦谦【体载】：七律【内容】：--------------------一夜高楼万景奇，碧天无际水无涯。只留皎月当层汉，并送浮云出四维。雾静不容玄豹隐，冰生惟恐夏虫疑。坐来离思忧将晓，争得嫦娥仔细知。【标题】：中秋夜坐有怀【年代】：唐【作者】：马戴【体载】：五律【内容】：--------------------秋光动河汉，耿耿曙难分。堕露垂丛药，残星间薄云。心悬赤城峤，志向紫阳君。雁过海风起，萧萧时独闻。【标题】：中秋月【作者】：苏轼【体载】：七绝【内容】：--------------------暮云收尽溢清寒，银汉无声转玉盘。此生此夜不长好，明月明年何处看。标题】：中秋月【年代】：唐【作者】：马戴【体载】：五律【内容】：--------------------阴魄出海上，望之增苦吟。冷搜俪颔重，寒彻蚌胎深。皓气笼诸夏，清光射万岑。悠然天地内，皎洁一般心【标题】：中秋月【年代】：唐【作者】：张祜【体载】：五律【内容】：--------------------碧落桂含姿，清秋是素期。一年逢好夜，万里见明时。绝域行应久，高城下更迟。人间系情事，何处不相思。【标题】：中秋月【年代】：唐【作者】：朱庆馀【内容】：--------------------自古分功定，唯应缺又盈。一宵当皎洁，四海尽澄清。静觉风微起，寒过雪乍倾。孤高稀此遇，吟赏倍牵情。【标题】：中秋月【年代】：唐【作者】：可朋【体载】：七律【内容】：--------------------登楼仍喜此宵晴，圆魄才观思便清。海面乍浮犹隐映，天心高挂最分明。片云想有神仙出，回野应无鬼魅形。曾向洞庭湖上看，君山半雾水初平。【标题】：中秋月【年代】：唐【作者】：齐己【体载】：七律【内容】：--------------------空碧无云露湿衣，群星光外涌清规。东楼莫碍渐高势，四海待看当午时。还许分明吟皓魄，肯教幽暗取丹枝。可怜半夜婵娟影，正对五侯残酒池。【标题】：中秋月寄子由三首【作者】：苏轼【内容】：--------------------殷勤去年月，潋滟古城东。憔悴去年人，卧病破窗中。徘徊巧相觅，窈窕穿房栊。月岂知我病，但见歌楼空。抚枕三叹息，扶杖起相?尽?天风不相哀，吹我落琼宫。白露入肝肺，夜吟如秋虫。坐令太白豪，化为东野穷。余年知几何，佳月岂屡逢。寒鱼亦不睡，竟夕相?{喁。六年逢此月，五年照离别。（中秋有月凡六年矣，惟去岁与子由会于此。）歌君别时曲，满座为凄咽。留都信繁丽，此会岂轻掷。镕银百顷湖，挂镜千寻阙。三更歌吹罢，人影乱清樾。归来北堂下，寒光翻露叶。唤酒与归饮，念我向儿说。岂知衰病后，空盏对梨栗。但见古河东，荞麦如铺雪。欲和去年曲，复恐心断绝。舒子在汶上，闭门相对清。（舒焕试举人郓州。）郑子向河朔，（郑仅赴北京户曹。）孤舟连夜行。顿子虽咫尺，兀如在牢扃。（顿起来徐试举人。）赵子寄书来，水调有余声。（今日得赵杲卿书，犹记余在东武中秋所作《水调歌头》。）悠哉四子心，共此千里明。明月不解老，良辰难合并。回顾坐上人，聚散如流萍。尝闻此宵月，万里同阴晴。（故人史生为余言：尝见海贾云中秋有月，则是岁珠多而圆，贾人常以此候之，虽相去万里，他日会合相问，阴晴无不同者。）天公自著意，此会那可轻。明年各相望，俯仰今古情。【标题】：人月圆 中秋书事 北曲聊乐府续集吴监【年代】：元【作者】：张可久　【体载】：词【内容】：--------------------西风吹得闲云去，飞出烂银盘。桐阴淡淡，荷香冉冉，桂影团团。鸿都人远，霓裳露冷，鹤羽天宽。文生何处，琼台夜永，谁驾青鸾。【标题】：菩萨蛮 中秋雨【年代】：元【作者】：姚燧【体载】：词【内容】：--------------------素娥会把诗人调。衰颜不值圆蟾照。特地变云阴。江城三日霖。今宵佳节过。天上冰轮破。才却放余辉。要看清兴远。标题】：洞仙歌 中秋【年代】：元【作者】：李俊明【体载】：词【内容】：--------------------秋光海底，涌出银盘烂。只怕微云淡河汉。料娥应笑，醉舞仙人，今夜里、空凭尊前撩乱。寻常三五夜，也有团圆，争柰人心未能满。记当初破镜，飞上天时，双照影，留得人间一半。待仗他、玉斧再修成，问明月明年，共谁同看。【标题】：木兰花慢 和杜德常中秋韵【年代】：元【作者】：许有壬【体载】：词【内容】：--------------------叹流光如水，又分破，一年秋。柰妒雨痴云，良宵佳节，不遂登楼。山川满前图画，幸故乡无复有新愁。风物催成老境，乾坤付与双眸。几年京国苦淹留。今得赋归休。况天柱峰头，清辉好在，氛翳俱收。身闲更逢全景，是腰钱骑鹤上扬州。明日霜天红树，绝胜芦叶汀洲。【标题】：贺圣朝 太平兴国观中秋赏月【年代】：元【作者】：尹志平【体载】：词【内容】：--------------------海清山静，素秋光满，凉满人圆。恣开怀赏玩过三更。更谈论幽玄。圆明顿悟，无私普照，善行周全。向今宵觉彻性皆通，证陆地神仙。【标题】：水调歌头【作者】：苏轼【体载】：词【内容】：--------------------明月几时有，把酒问青天。不知天上宫阙，今夕是何年？我欲乘风归去，又恐琼楼玉宇，高处不胜寒。起舞弄清影，何似在人间！转朱阁，低绮户，照无眠。不应有恨，何事长向别时圆？人有悲欢离合，月有阴晴圆缺，此事古难全。